ROMÂNIA






SE APROBA
PRIMĂRIA MUNICIPIULUI TIMISOARA 


P R I M A R

DIRECŢIA URBANISM 



Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22008-001427/17.03.2008
REFERAT

privind aprobarea Planului Urbanistic de Detaliu "Clădire birouri si depozit materiale de construcţii”, Calea Şagului nr. 167, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22008-001427/03.03.2008 privind aprobarea Planului Urbanistic de Detaliu "Clădire birouri si depozit materiale de construcţii”, Calea Şagului nr. 167, Timişoara;

Având în vedere prevederile Certificatului de Urbanism nr. 4280/12.07.2007;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu "Clădire birouri si depozit materiale de construcţii”, Calea Şagului nr. 167, Timişoara;
Documentaţia este iniţiată de proprietarii terenului SORA IOAN si sotia SORA FLORINA şi a fost elaborată de S.C. "EUROARHITECT" S.R.L., proiect nr. 135/2006.

Terenul studiat în cadrul P.U.D. este situat în intravilanul municipiului Timişoara, în zona de sud - vest a oraşului, pe artera principala de acces in oraş dinspre Stamora - Moravita, pe DN 59. Prin P.U.G. Timişoara pentru acest amplasament este propusă funcţiunea de zonă industrială sau servicii, cu interdicţie de construire până la elaborare PUD sau PUZ.

Prin prezentul Planului Urbanistic de Detaliu „"Cladire birouri si depozit materiale de constructii”, Calea Şagului nr. 167, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul Planului Urbanistic de Detaliu "Cladire birouri si depozit materiale de constructii”, Calea Şagului nr. 167 este de 619 mp şi este proprietatea lui SORA IOAN si soţia SORA FLORINA, înscrisă în CF nr. 1579, nr. cadastral 554/14 teren cu casa in Calea Sagului.

Prin documentaţie se propune amplasarea unui depozit de materiale de construcţii cu zona administrativa si birouri, in corelare cu propunerile din documentaţiile de urbanism aprobate sau in curs de aprobare din zona.
Terenul studiat in cadrul documentaţiei are deschidere la Calea Sagului, de cca. 17,50m. Accesul la parcelă şi deservirea rutieră se va face  in conformitate cu Avizul Comisiei de Circulaţie TH2006-002049/08.06.2006.

Indicii propuşi prin prezenta documentaţie sunt:



POT maxim = 50%


CUT maxim = 1
Regim maxim de înălţime – P+1E 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si conform avizului Comisiei de Circulaţie nr. TH2007-005450/22.11.2007.

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu "Cladire birouri si depozit materiale de constructii”, Calea Şagului nr. 167, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

